Conseil d'État
Store norske leksikon,Historie,Verdens historie og samtidshistorie,Europa,Frankrikes historie
Conseil d'État, statens råd, er et viktig fransk statsorgan, opprettet av Napoléon Bonaparte i 1799. Siden 1875 befinner Conseil d'État seg i Palais-Royal i Paris.
Conseil d'État har to vesensforskjellige oppgaver: som øverste domstol i administrative tvistemål og som rådgivende organ for regjeringen når det gjelder utkast til nye lover. Det er delt i fem seksjoner; justisministeren er rådets president, de juridiske stillingene er besatt med fremtredende jurister.Conseil d'État nyter stor anseelse som en uavhengig, meget høyt kvalifisert institusjon og har vært forbilde for dannelse av lignende institusjoner i andre land. Les mer i Store norske leksikon Frankrikes politiske system